proxectonos/corpus_dominio_legal_administrativo_tmp huggingface dataset:
ORDE do 17 de novembro de 2010 pola que se resolve a convocatoria do 3 de maio de 2010, pola que se convocan axudas económicas para o alumnado que realiza formación práctica en centros de traballo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/11/2010

Formalizados os trámites que figuran na Orde do 3 de maio de 2010, DOG do 13 de maio, pola que se convocan axudas económicas para o alumnado que realiza formación práctica en centros de traballo.
Vista a proposta de adxudicación da Dirección Xeral de Educación, Formación Profesional e Innovación Educativa, segundo as previsións dos artigos 5º e 9º da orde de convocatoria, e de conformidade co disposto no seu artigo 10º
RESOLVO:
Primeiro.-Anunciar a exposición ao público das listaxes definitivas dos beneficiarios das axudas concedidas correspondentes ao ano 2010, primeiro prazo, e nas contías que se indican, que estarán expostas no taboleiro de anuncios da Consellería de Educación e Ordenación Universitaria, na Consellería de Presidencia, Administracións Públicas e Xustiza, oficina de atención ao cidadán, e nas delegacións provinciais da Consellería de Educación e Ordenación Universitaria.
Segundo.-Contra esta resolución, que pon fin á vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, ou ben directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, consonte coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 17 de novembro de 2010.
Jesús Vázquez Abad
Conselleiro de Educación e Ordenación Universitaria
CORRECCIÓN de erros.-Resolución do 3 de novembro de 2010 pola que se adxudican as subvencións para o fomento da creación e expansión de cadeas sucursalistas, da mellora dos establecementos comerciais e da súa imaxe, en desenvolvemento do Plan Ágora, agora Re-comercia (código de procedemento IN217A-presentación electrónica) convocadas na Orde do 3 de xuño de 2010 (Diario Oficial de Galicia do 23 de xuño).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 26/11/2010

Advertidos erros na resolución publicada no DOG nº 216, do 10 de novembro de 2010, cómpre facer as seguintes correccións no anexo:
Onde di:
Ver referencia pdf "22800D003P009.PDF"
Ver referencia pdf "22800D007P011.PDF"
ORDE do 25 de novembro de 2010 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 03/12/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2º.2 e na disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
DISPOÑO:
Artigo único.
1. Inclúense no anexo VII do Decreto 164/2005, do 16 de xuño, procedementos para os cales está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5º.1, o seguinte procedemento:
IN633A.-Autorización-modificación de organismos de control autorizados.
2. O procedemento para a tramitación electrónica estará dispoñible no enderezo
http://www.xunta.es/presentacion-electronica-da-xunta-de-galicia.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 25 de novembro de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
b) NOMEAMENTOS CONSELLERÍA DE ECONOMÍA
E INDUSTRIA
CORRECCIÓN de erros.-Orde do 18 de novembro de 2010 pola que se dispón o nomeamento dos membros do Consello Asesor de Investigación e Desenvolvemento Tecnolóxico de Galicia.
CONSELLERÍA DE ECONOMÍA E INDUSTRIA — II. AUTORIDADES E PERSOAL — 03/12/2010

Advertidos erros na citada orde, publicada no Diario Oficial de Galicia nº 226, do mércores 24 de novembro de 2010, procede efectuar as seguintes rectificacións:
Na páxina 19.506, artigo único, penúltimo parágrafo, onde di: «...José Manuel González», debe dicir: «...José Manuel González González».
Na páxina 19.506, artigo único, derradeiro parágrafo, onde di: «...Benito Fernández Rodríguez, subdirector xeral de xestión do Plan galego de IDIT», debe dicir: «...Benito Fernández Rodríguez, subdirector xeral de xestión do Plan galego de IDIT, secretario».
ORDE do 26 de novembro de 2010 pola que se fai pública a resolución da convocatoria de axudas destinadas ao financiamento dos xuros de préstamos concedidos nas convocatorias dos cursos académicos 2008-2009 ou 2009-2010 ao alumnado universitario galego.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/12/2010

Pola Orde do 30 de xuño de 2010, DOG do 7 de xullo, aprobáronse as bases e procedeuse á convocatoria de axudas destinadas ao financiamento dos xuros de préstamos concedidos nas convocatorias dos cursos académicos 2008-2009 ou 2009-2010 ao alumnado universitario galego.
De acordo co establecido no artigo 5º das bases da convocatoria, desde o día 2 ao 14 de outubro de 2010 expuxéronse as listas provisionais de solicitudes admitidas e excluídas por documentación, e durante ese mesmo prazo os interesados puideron formular reclamacións ou emendar erros e falta de documentación ante a Secretaría Xeral de Universidades.
Transcorrido este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido no artigo 7º das bases da convocatoria e atendendo ao informe-proposta elevado pola citada comisión avaliadora a través da Secretaría Xeral de Universidades, esta consellería
RESOLVE:
Artigo 1º.-Facer pública a relación de beneficiarios das axudas destinadas ao financiamento dos xuros de préstamos concedidos nas convocatorias dos cursos académicos 2008-2009 ou 2009-2010, polas correspondentes entidades bancarias, aos estudantes universitarios que se relacionan no anexo desta orde, sempre que cumpran os requisitos do convenio asinado coas entidades financeiras.
Artigo 2º.-Contra esta orde, que esgota a vía administrativa, os interesados poderán interpoñer, con carácter potestativo, recurso de reposición ante o conselleiro de Educación e Ordenación Universitaria no prazo dun mes contado desde o día seguinte ao da súa publicación no DOG, segundo o disposto nos artigos 116º e 117º da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de novembro de 2010.
Jesús Vázquez Abad
Conselleiro de Educación e Ordenación Universitaria
Ver referencia pdf "23400D007P017.PDF"
ORDE do 24 de novembro de 2010 pola que se resolve a concesión de Premios Fin de Carreira da Comunidade Autónoma de Galicia para o alumnado que remate os seus estudos universitarios no ano 2010 nas universidades do sistema universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/12/2010

A Orde do 12 de maio de 2010, DOG do 24 de maio, convocaba os Premios Fin de Carreira da Comunidade Autónoma de Galicia para o alumnado que remate os estudos universitarios no ano 2010 nas universidades do sistema universitario de Galicia.
De acordo co establecido no artigo 8º das bases da convocatoria, as listas provisionais foron expostas o día 26 de outubro deste ano. Os interesados dispuxeron dun prazo de reclamación comprendido entre o día 27 de outubro e o 6 de novembro 2010, e durante ese mesmo prazo os interesados puideron formular reclamacións ou emendar erros e falta de documentos ante a Secretaría Xeral de Universidades.
Rematado este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, atendendo á proposta elaborada pola citada comisión, esta consellería
RESOLVE:
Artigo 1º
Concederlle o premio fin de carreira da Comunidade Autónoma de Galicia ao alumnado universitario que rematou os seus estudos no ano 2010 nas universidades do sistema universitario de Galicia e que se relacionan no anexo I desta orde. O alumnado premiado recibirá unha contribución en metálico de 3.500 euros.
Artigo 2º
Denegarlle o premio aos solicitantes que figuran relacionados no anexo II desta orde e que foron admitidos para participar neste concurso, polas causas que nel se sinalan.
Artigo 3º
O incumprimento total ou parcial por parte dos beneficiarios de calquera das condicións establecidas na orde de convocatoria do 12 de maio de 2010 constituirá causa determinante de revogación da axuda e do seu reintegro total ou parcial, polo beneficiario, segundo o disposto no artigo 33º da Lei 9/2007, do 13 de xuño, de subvencións de Galicia.
Artigo 4º
Contra esta orde, que esgota a vía administrativa, os interesados poderán interpoñer recurso potestativo de reposición ante o conselleiro de Educación e Ordenación Universitaria no prazo dun mes a partir do día seguinte ao da publicación da mesma no DOG, segundo o disposto nos artigos 116º e 117º da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia, de conformidade co artigo 46º da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 24 de novembro de 2010.
Jesús Vázquez Abad
Conselleiro de Educación e Ordenación Universitaria
Ver referencia pdf "23400D006P013.PDF"
Ver referencia pdf "23400D007P017.PDF"
ORDE do 25 de novembro de 2010 pola que se modifica o artigo 19º da Orde do 8 de outubro de 2010, pola que se establecen as bases reguladoras para a concesión, en réxime de concorrencia competitiva, das subvencións para a consolidación e a estruturación de unidades de investigación competitivas do sistema galego de I+D+i, e se procede á súa convocatoria para o ano 2010.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 07/12/2010

Mediante Orde do 8 de outubro de 2010 (DOG nº 202, do 20 de outubro) establecéronse as bases reguladoras para a concesión, en réxime de concorrencia competitiva, das subvencións para a consolidación e a estruturación de unidades de investigación competitivas do sistema galego de I+D+i, e procedeuse á súa convocatoria para o ano 2010.
No artigo 19º.1 da citada orde establécese que o prazo para presentar a documentación xustificativa da subvención remata o 15 de decembro de 2010.
No artigo 5º.2 establécese que o prazo de presentación de solicitudes será dun mes, contado a partir do día seguinte ao da publicación da orde no Diario Oficial de Galicia. O dito prazo remata, por tanto, o 20 de novembro de 2010.
Tendo en conta que, unha vez recibidas todas as solicitudes, deberá procederse á súa avaliación, é previsible que a resolución pola que se adxudiquen as axudas convocadas na Orde do 8 de outubro, non se poida publicar con suficiente antelación á data de xustificación prevista na citada orde.
Polo anterior
DISPOÑO:
Artigo único.-Modificar parcialmente o artigo 19º.1 da Orde do 8 de outubro de 2010, pola que se establecen as bases reguladoras para a concesión, en réxime de concorrencia competitiva, das subvencións para a consolidación e a estruturación de unidades de investigación competitivas do sistema galego de I+D+i, e se procede á súa convocatoria para o ano 2010, establecendo como data límite de presentación da documentación xustificativa da subvención o 27 de decembro de 2010.
Santiago de Compostela, 25 de novembro de 2010.
Javier Guerra Fernández
Conselleiro de Economía e Industria
ORDE do 2 de decembro de 2010 pola que se modifica a Orde do 30 de abril de 2009 sobre delegación de competencias na Secretaría Xeral da Consellería de Economía e Industria.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 07/12/2010

Por Orde do 30 de abril de 2009 establécese a relación das competencias da Consellería de Economía e Industria delegadas na Secretaría Xeral.
A aplicación desta delegación competencial no relativo ao ámbito dos convenios de colaboración aconsella introducir determinadas modificacións nela, co fin de procurar unha maior axilidade e eficacia na tramitación destes convenios.
Na súa virtude, facendo uso das facultades que me confiren os artigos 43º.3 da Lei 1/1983, do 22 de febreiro, de normas reguladoras da Xunta e da súa Presidencia, e 13º da Lei 30/1992, do 26 de novembro, de réxime xurídico das administracións públicas e do procedemento administrativo común,
DISPOÑO:
Artigo único.
Modifícase o punto segundo da letra a) do artigo 1º da Orde do 30 de abril de 2009 sobre delegación de competencias na Secretaría Xeral da Consellería de Economía e Industria, que quedará redactado como segue:
«Queda exceptuada desta delegación a competencia para subscribir, modificar, prorrogar ou deixar sen efecto os convenios de colaboración con outras administracións públicas e entes de dereito público, así como con asociacións, federacións e clusters. En ningún caso, serán obxecto de delegación os convenios plurianuais e os que impliquen a asunción de obrigas económicas para a Facenda autonómica por importe superior a 150.000 euros, aos que se refire o artigo 11º.3 da Lei 4/2006, do 30 de xuño, de transparencia e boas prácticas na administración pública galega».
Disposición derradeira
Esta orde entrará en vigor ao día seguinte da súa publicación no Diario Oficial de Galicia.
Santiago de Compostela, 2 de decembro de 2010.
Javier Guerra Fernández
Conselleiro de Economía e Industria
CORRECCIÓN de erros.-Orde do 4 de novembro de 2010 sobre a aprobación definitiva da modificación puntual do Plan Xeral de Ordenación Municipal de Narón, no solo rústico apto para urbanizar do contorno do polígono industrial do Río do Pozo.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 07/12/2010

Advertida omisión no texto da referida orde, publicada no Diario Oficial de Galicia número 255, do 23 de novembro de 2010, cómpre facer a oportuna corrección.
Na páxina 19.354, despois do ordinal 1º e antes da data, débese engadir o texto:
«2º. Notifíquese esta orde ao concello e publíquese no Diario Oficial de Galicia.
Contra esta orde cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa notificación, segundo dispoñen os artigos 10º e 46º da Lei 29/1998, do 13 de xullo, reguladora da xurisdición contencioso-administrativa».
CORRECCIÓN de erros.-Resolución do 16 de novembro de 2010 pola que se establecen as bases reguladoras e se convocan dez bolsas de formación e especialización en materia de vivenda.
INSTITUTO GALEGO DA VIVENDA E SOLO — III. OUTRAS DISPOSICIÓNS — 03/12/2010

Advertido un erro na devandita resolución, publicada no Diario Oficial de Galicia número 231, do mércores 1 de decembro de 2010, cómpre facer a seguinte corrección:
Na páxina 19.832, antes da sinatura debe incluírse: «(P.D. Resolución do 23-6-2010)».
RESOLUCIÓN do 25 de novembro de 2010 pola que se dá publicidade ás axudas, concedidas ao abeiro da Orde do 15 de marzo de 2010 pola que se establecen as bases reguladoras para a concesión de subvencións, en réxime de concorrencia competitiva, a asociacións e institucións culturais para a realización de actividades de promoción da lectura e a creación de clubs de lectura, e se procede á súa convocatoria para o ano 2010.
CONSELLERÍA DE CULTURA E TURISMO — III. OUTRAS DISPOSICIÓNS — 03/12/2010

A Orde do 15 de marzo de 2010 (Diario Oficial de Galicia nº 64), aprobou as bases reguladoras para a concesión de subvencións, en réxime de concorrencia competitiva, a asociacións e institucións culturais para a realización de actividades de promoción da lectura e a creación de clubs de lectura, e proceden á súa convocatoria para o ano 2010.
O artigo 15º.1 da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención.
En consecuencia,
Resolvo:
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.04.432B.481.2
Santiago de Compostela, 25 de novembro de 2010.
Roberto Varela Fariña
Conselleiro de Cultura e Turismo
Ver referencia pdf "23300D006P009.PDF"
RESOLUCIÓN do 22 de novembro de 2010, do tribunal encargado de avaliar as probas para a obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, convocadas mediante Resolución do 30 de abril de 2010 (Diario Oficial de Galicia número 91, do 14 de maio), pola que se declaran definitivas as relacións provisorias de aprobados.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 03/12/2010

Publicadas o 26 de outubro de 2010 as relacións provisorias de aprobados correspondentes ás probas de obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, convocadas mediante Resolución do 30 de abril de 2010, e unha vez transcorrido o prazo de presentación de reclamacións, este tribunal
ACORDA:
Primeiro.-Declarar definitivas as relacións provisorias de aprobados.
Segundo.-Expoñer as ditas relacións nos lugares establecidos para o efecto na resolución da convocatoria.
Terceiro.-Publicar este acordo no Diario Oficial de Galicia.
Contra esta resolución poderá interpoñerse recurso de alzada ante o director xeral de Mobilidade da Consellería de Medio Ambiente, Territorio e Infraestruturas, no prazo dun mes contado desde o día seguinte ao da súa publicación no Diario Oficial de Galicia. Transcorridos tres meses desde a presentación do referido recurso sen que se notifique a súa resolución, entenderase desestimado e quedará expedita a vía procedente.
Santiago de Compostela, 22 de novembro de 2010.
Xosé Lluis Fernández Suárez
Presidente do tribunal
ORDE do 2 de decembro de 2010 pola que se ordena a publicación, no Diario Oficial de Galicia, do acordo do Consello da Xunta de Galicia do 18 de novembro de 2010, polo que se autoriza a fusión entre Caixa de Aforros de Galicia e Caixa de Aforros de Vigo, Ourense e Pontevedra.
CONSELLERÍA DE FACENDA — III. OUTRAS DISPOSICIÓNS — 03/12/2010

De conformidade co previsto no artigo 54º do texto refundido das leis de caixas de aforros de Galicia, aprobado polo Decreto lexislativo 1/2005, do 10 de maio, por proposta da conselleira de Facenda e oído o Parlamento de Galicia, con data do 18 de novembro de 2010 o Consello da Xunta de Galicia acordou:
1. Autorizar a fusión entre Caixa de Aforros de Galicia e Caixa de Aforros de Vigo, Ourense e Pontevedra, nos termos aprobados polas asembleas xerais das caixas nas sesións do día 18 de outubro de 2010. Mediante esta fusión créase a nova entidade Caixa de Aforros de Galicia, Vigo, Ourense e Pontevedra.
2. Ordenar a inscrición deste acordo no Rexistro de Caixas de Aforros de Galicia, unha vez que se achegue a correspondente escritura pública inscrita no rexistro mercantil.
3. Ordenar que este acordo sexa notificado ás entidades interesadas, se publique no Diario Oficial de Galicia e sexa comunicado ao Ministerio de Economía e Facenda, ao Banco de España e á Comisión Europea.
Adicionalmente, con data do 1 de decembro de 2010 foron dadas de baixa no Rexistro de Caixas de Aforros Galegas as entidades Caixa de Aforros de Galicia e Caixa de Aforros de Vigo, Ourense e Pontevedra, e foi dada de alta a nova entidade Caixa de Aforros de Galicia, Vigo, Ourense e Pontevedra.
Santiago de Compostela, 2 de decembro de 2010.
Marta Fernández Currás
Conselleira de Facenda
ORDE do 8 de novembro de 2010 pola que se dispón o nomeamento de vogais do Consello de Administración da Autoridade Portuaria de Vilagarcía de Arousa.
CONSELLERÍA DO MAR — II. AUTORIDADES E PERSOAL — 16/11/2010

Como consecuencia da entrada en vigor da Lei 33/2010, do 5 de agosto, de modificación da Lei 48/2003, do 26 de novembro, de réxime económico e de prestación de servizos nos portos de interese xeral, que modifica o artigo 40º da Lei 27/1992, do 23 de novembro, de portos do Estado e da mariña mercante, na redacción dada pola Lei 62/1997, de reforma daquela Lei 27/1992, debe modificarse a composición actual do Consello de Administración das autoridades portuarias dos portos de interese xeral do Estado situados na Comunidade Autónoma galega: Ferrol-San Cibrao, A Coruña, Marín e Ría de Pontevedra, Vilagarcía de Arousa e Vigo.
Adoptado acordo polo Consello da Xunta de Galicia, en sesión do 16 de setembro de 2010, relativo a modificar a composición do Consello de Administración das autoridades portuarias de portos de interese xeral do Estado, situados na Comunidade Autónoma galega, para adaptalos ao disposto na Lei 33/2010, do 5 de agosto, antes mencionada, así como facultar a persoa titular da consellería competente en materia de portos para a designación e separación dos vogais que compoñen o Consello de Administración destas autoridades portuarias, conforme o previsto e en canto órgano competente,
DISPOÑO:
O nomeamento como vogais no Consello de Administración da Autoridade Portuaria de Vilagarcía de Arousa dos seguintes:
-En representación da Administración xeral do Estado:
Manuel Rodríguez Cuervo.
Javier Martínez Aranzabal.
Javier Suárez García.
-En representación da comunidade autónoma:
José Manuel Cores Tourís.
Juan Maneiro Cadillo.
Covadonga Salgado Blanco.
José Juan Duran Hermida.
-En representación dos municipios en cuxo termo está localizada a zona de servizo do porto:
Marcelino Abuin Duro.
José Luis Rivera Mallo.
-En representación da Cámara de Comercio, Industria e Navegación:
Miguel Falcón Noya.
-En representación das organizacións empresariais:
Luis García-Reboredo Mendoza.
-En representación das organizacións sindicais:
Enrique Iglesias Pazos.
-En representación do sector pesqueiro no ámbito de actuación da autoridade portuaria:
Benito González Sineiro.
Santiago de Compostela, 8 de novembro de 2010.
Rosa María Quintana Carballo
Conselleira do Mar
ORDE do 8 de novembro de 2010 pola que se dispón o cesamento de vogais do Consello de Administración da Autoridade Portuaria de Vilagarcía de Arousa.
CONSELLERÍA DO MAR — II. AUTORIDADES E PERSOAL — 16/11/2010

Como consecuencia da entrada en vigor da Lei 33/2010, do 5 de agosto, de modificación da Lei 48/2003, do 26 de novembro, de réxime económico e de prestación de servizos nos portos de interese xeral, que modifica o artigo 40º da Lei 27/1992, do 23 de novembro, de portos do Estado e da mariña mercante, na redacción dada pola Lei 62/1997, de reforma daquela Lei 27/1992, debe modificarse a composición actual do Consello de Administración das autoridades portuarias dos portos de interese xeral do Estado situados na Comunidade Autónoma galega: Ferrol-San Cibrao, A Coruña, Marín e Ría de Pontevedra, Vilagarcía de Arousa e Vigo.
Adoptado acordo polo Consello da Xunta de Galicia, en sesión do 16 de setembro de 2010, relativo a modificar a composición do Consello de Administración das autoridades portuarias de portos de interese xeral do Estado, situados na Comunidade Autónoma galega, para adaptalos ao disposto na Lei 33/2010, do 5 de agosto, antes mencionada, así como facultar a persoa titular da consellería competente en materia de portos para a designación e separación dos vogais que compoñen o Consello de Administración destas autoridades portuarias, conforme o previsto e en canto órgano competente,
DISPOÑO:
O cesamento como vogais no Consello de Administración da Autoridade Portuaria de Vilagarcia de Arousa dos seguintes:
Manuel Rodríguez Cuervo.
Julián Víctor García Mouriño.
Javier Martínez Aranzabal.
Javier Suárez García.
José Luis Rivera Mallo.
Marcelino Abuín Duro.
Ramón Bueno Piñeiro.
Carlos Oubiña Portas.
José Núñez Cores.
Miguel Falcón Noya.
Luis García-Reboredo Mendoza.
Julio Antonio Carrasco Valdés.
Enrique Iglesias Pazos.
José Manuel Cores Touris.
Juan Maneiro Cadillo.
Covadonga Salgado Blanco.
Baltasar Rodríguez Alcalde.
José Juan Durán Hermida.
Martín Serantes Álvarez.
Manuel Ángel Tarrio Fernández.
Manuel Fontao Lampón.
Juan José González Vázquez.
Agradecénselle os servizos prestados.
Santiago de Compostela, 8 de novembro de 2010.
Rosa María Quintana Carballo
Conselleira do Mar
b) NOMEAMENTOS CONSELLERÍA DO MAR
DECRETO 185/2010, do 11 de novembro, polo que se modifica o Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 12/11/2010

O artigo 6 a) do Decreto 83/2009, do 21 de abril, establece a estrutura e denominación dos órganos superiores da Consellería de Sanidade, entre os que está a Dirección Xeral de Saúde Pública e Planificación.
Co obxecto de adaptar a denominación do citado órgano superior ás súas funcións efectivas e actividades desenvolvidas no seu eido de atribucións administrativas, cómpre facer o correspondente cambio na denominación asignada pola norma indicada.
Na súa virtude e segundo o disposto no artigo 4º.15 da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Pública e Xustiza e logo de deliberación do Consello da Xunta de Galicia, na súa reunión do día once de novembro de dous mil dez,
DISPOÑO:
Artigo único.-Modificación da letra a) do artigo 6º do Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia.
Modifícase a letra a) do artigo 6º, no que atinxe á denominación da Dirección Xeral de Saúde Pública e Planificación, que pasará a denominarse Dirección Xeral de Innovación e Xestión da Saúde Pública.
Disposición adicional
As alusións contidas en normas de igual ou inferior rango á Dirección Xeral de Saúde Pública e Planificación entenderanse realizadas no sucesivo á Dirección Xeral de Innovación e Xestión da Saúde Pública.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, once de novembro de dous mil dez.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
b) NOMEAMENTOS CONSELLERÍA DE SANIDADE
RESOLUCIÓN do 15 de outubro de 2010 pola que se publica o plan de estudos da titulación de grao en Dirección e Xestión Pública.
UNIVERSIDADE DE VIGO — III. OUTRAS DISPOSICIÓNS — 10/11/2010

Obtida a verificación do plan de estudos polo Consello de Universidades, logo de informe positivo da Axencia Nacional de Avaliación da Calidade e Acreditación (ANECA), acordado o carácter oficial do título por acordo do Consello de Ministros do 30 de outubro de 2009 (publicado no BOE do 5 de xaneiro de 2010, por resolución da Secretaría de Estado de Universidades do 13 de novembro de 2009), e para os efectos do cumprimento do previsto no artigo 35.4º da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial del Estado (BOE) e no Diario Oficial de Galicia (DOG), neste caso, do primeiro inciso do número 5º.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008 da Subdirección Xeral de
Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo, esta reitoría
RESOLVE:
Publicar o plan de estudos conducente á obtención do título de graduado ou graduada en Dirección e Xestión Pública pola Universidade de Vigo, que se recolle no anexo a esta resolución.
Vigo, 15 de outubro de 2010.
Salustiano Mato de la Iglesia
Reitor da Universidade de Vigo
Ver referencia pdf "21600D011P032.PDF"
Ver referencia pdf "21600D012P034.PDF"
RESOLUCIÓN do 15 de outubro de 2010 pola que se publica o plan de estudos da titulación de grao en Bioloxía.
UNIVERSIDADE DE VIGO — III. OUTRAS DISPOSICIÓNS — 10/11/2010

Obtida a verificación do plan de estudos polo Consello de Universidades, logo de informe positivo da Axencia Nacional de Avaliación da Calidade e Acreditación, acordado o carácter oficial do título por acordo do Consello de Ministros do 30 de outubro de 2009 (publicado no BOE do 5 de xaneiro de 2010, por resolución da Secretaría de Estado de Universidades do 13 de novembro de 2009), e para os efectos de cumprimento do previsto no artigo 35.4º da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial del Estado (BOE) e no Diario Oficial de Galicia (DOG), neste caso, do primeiro inciso do punto 5º.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008 da Subdirección Xeral de Coordinación
Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo, esta reitoría
RESOLVE:
Publicar o plan de estudos conducente á obtención do título de graduado ou graduada en Bioloxía pola Universidade de Vigo, que se recolle no anexo a esta resolución.
Vigo, 15 de outubro de 2010.
Salustiano Mato de la Iglesia
Reitor da Universidade de Vigo
ANEXO
Plan de estudos da titulación de grao en Bioloxía pola Universidade de Vigo
Denominación do título: graduado ou graduada en Bioloxía pola Universidade de Vigo.
Rama de coñecemento a que se adscribe o título (Real decreto 1393/2007, do 29 de outubro): Ciencias.
Código da titulación: V02G030 (Facultade de Bioloxía. Campus de Vigo).
Distribución do plan de estudos en créditos ECTS:
Ver referencia pdf "21600D012P034.PDF"
Ver referencia pdf "21600D013P036.PDF"
RESOLUCIÓN do 15 de outubro de 2010 pola que se publica o plan de estudos da titulación de grao en Ciencias do Mar.
UNIVERSIDADE DE VIGO — III. OUTRAS DISPOSICIÓNS — 10/11/2010

Obtida a verificación do plan de estudos polo Consello de Universidades, logo de informe positivo da Axencia Nacional de Avaliación da Calidade e Acreditación, acordado o carácter oficial do título por acordo do Consello de Ministros do 30 de outubro de 2009 (publicado no BOE do 5 de xaneiro de 2010, por resolución da Secretaría de Estado de Universidades do 13 de novembro de 2009), e para efectos de cumprimento do previsto no artigo 35.4º da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial del Estado (BOE) e no Diario Oficial de Galicia (DOG), neste caso, do primeiro inciso do punto 5.1 da Memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008 da Subdirección Xeral de Coordinación Académica
e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo, esta reitoría
RESOLVE:
Publicar o plan de estudos conducente á obtención do título de graduado ou graduada en Ciencias do Mar pola Universidade de Vigo, que se recolle no anexo a esta resolución.
Vigo, 15 de outubro de 2010.
Salustiano Mato de la Iglesia
Reitor da Universidade de Vigo
ANEXO
Plan de estudos da titulación de grao en Ciencias do Mar pola Universidade de Vigo
Denominación do título: graduado ou graduada en Ciencias do Mar pola Universidade de Vigo.
Rama de coñecemento á que se adscribe o título (Real decreto 1393/2007, do 29 de outubro): Ciencias.
Código da titulación: V10G060 (Facultade de Ciencias do Mar. Campus de Vigo).
Distribución do plan de estudos en créditos ECTS:
Ver referencia pdf "21600D013P036.PDF"
Ver referencia pdf "21600D014P038.PDF"
RESOLUCIÓN do 15 de outubro de 2010 pola que se publica o plan de estudos da titulación de grao en Química.
UNIVERSIDADE DE VIGO — III. OUTRAS DISPOSICIÓNS — 10/11/2010

Obtida a verificación do plan de estudos polo Consello de Universidades, logo de informe positivo da Axencia Nacional de Avaliación da Calidade e Acreditación, acordado o carácter oficial do título por acordo do Consello de Ministros do 30 de outubro de 2009 (publicado no BOE do 5 de xaneiro de 2010, por resolución da Secretaría de Estado de Universidades do 13 de novembro de 2009), e para efectos do cumprimento do previsto no artigo 35.4º da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial del Estado (BOE) e no Diario Oficial de Galicia (DOG), neste caso, do primeiro inciso do número 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación
Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo, esta reitoría
RESOLVE:
Publicar o plan de estudos conducente á obtención do título de graduado ou graduada en Química pola Universidade de Vigo, que se recolle no anexo a esta resolución.
Vigo, 15 de outubro de 2010.
Salustiano Mato de la Iglesia
Reitor da Universidade de Vigo
Ver referencia pdf "21600D014P038.PDF"
ORDE do 3 de novembro de 2010 que modifica a Orde do 7 de febreiro de 2008, pola que se fai pública a composición do Consello Social da Universidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 10/11/2010

Pola Orde do 7 de febreiro de 2008 (DOG do 25 de febreiro) fíxose pública a composición do Consello Social da Universidade de Vigo.
O artigo 7.2º da Lei 1/2003, do 9 de maio, dos consellos sociais do sistema universitario de Galicia, establece que son membros natos do Consello Social, entre outros, o xerente da universidade. O artigo 7.4º establece que a condición de membro do Consello Social adquírese unha vez cumpridos os requisitos de designación, nomeamento e publicación no Diario Oficial de Galicia e produce efectos a partir desa data.
Con data do 2 de novembro de 2010, tivo entrada no rexistro xeral da Xunta de Galicia escrito do presidente do Consello Social da Universidade de Vigo comunicando que, por acordo do pleno do Consello Social do 27 de outubro de 2010, se nomea a Manuel Fernández Jáuregui como xerente da dita universidade en substitución de Ana Consuelo Fernández Pulpeiro, achegando tamén a correspondente declaración de incompatibilidade establecida no artigo 12 e) da Lei 1/2003, do 9 de maio.
O artigo 7.4º da citada Lei 1/2003, do 9 de maio, establece que os acordos de designación de membros do consello social seranlle comunicados ao conselleiro competente en materia universitaria, quen procederá ao seu nomeamento mediante orde da súa consellería.
Por todo iso,
DISPOÑO:
Artigo único.
Facer público o nomeamento de Manuel Fernández Jáuregui, xerente da Universidade de Vigo, como membro nato do Consello Social desta universidade.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 3 de novembro de 2010.
Jesús Vázquez Abad
Conselleiro de Educación e Ordenación Universitaria
Ver referencia pdf "21600D002P012.PDF"
RESOLUCIÓN do 15 de outubro de 2010 pola que se publica o plan de estudos da titulación de grao en Linguas Estranxeiras.
UNIVERSIDADE DE VIGO — III. OUTRAS DISPOSICIÓNS — 12/11/2010

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación, acordado o carácter oficial do título por acordo do Consello de Ministros do 30 de outubro de 2009 (publicado no BOE do 5 de xaneiro de 2010, por resolución da Secretaría de Estado de Universidades do 13 de novembro de 2009), e para os efectos de cumprimento do previsto no artigo 35.4º da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial del Estado (BOE) e no Diario Oficial de Galicia (DOG), neste caso, do primeiro inciso do punto 5º.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación
Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo, esta reitoría
RESOLVE:
Publicar o plan de estudos conducente á obtención do título de graduado ou graduada en Linguas Estranxeiras pola Universidade de Vigo, que se recolle no anexo a esta resolución.
Vigo, 15 de outubro de 2010.
Salustiano Mato de la Iglesia
Reitor da Universidade de Vigo
ANEXO
Plan de estudos da titulación de grao en Linguas Estranxeiras pola Universidade de Vigo
Denominación do título: graduado ou graduada en Linguas Estranxeiras pola Universidade de Vigo.
Rama de coñecemento a que se adscribe o título (Real decreto 1393/2007, do 29 de outubro): Artes e Humanidades.
Código da titulación: V01G180 (Facultade de Filoloxía e Tradución. Campus de Vigo).
Distribución do plan de estudos en créditos ECTS:
Ver referencia pdf "21800D009P010.PDF"
Ver referencia pdf "21800D010P014.PDF"
RESOLUCIÓN do 21 de outubro de 2010 pola que se estiman solicitudes de modificación de denominación de prazas de profesorado universitario.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 12/11/2010

O Consello de Goberno desta universidade, na su sesión do 30 de setembro de 2010, acordou, logo da petición dos interesados, co informe favorable do departamento correspondente e examinadas as solicitudes razoadas e os seus currículos, os cambios de denominación das prazas de profesorado universitario que se relacionan no anexo.
En aplicación do dito acordo, resolvo modificar a denominación das áreas das prazas do profesorado universitario que se relacionan e segundo se detalla no anexo. O que se fai público para xeral coñecemento.
Santiago de Compostela, 21 de outubro de 2010.
Juan José Casares Long
Reitor da Universidade de Santiago de Compostela
Ver referencia pdf "21800D009P010.PDF"
CORRECCIÓN de erros.-Resolución do 30 de setembro de 2010 pola que se dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas do Igape a particulares para a compra de mobles de madeira para o fogar e colchóns (Plan Remóblate Galicia), e se procede á súa convocatoria en réxime de concorrencia non competitiva.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 12/11/2010

Advertidos erros na referida resolución, publicada no DOG nº 211, do 3 de novembro de 2010, procede facer as seguintes correccións:
-Na páxina 18.030, no artigo 4.1., engádese a alínea c):
«c) Así mesmo, no caso de que un establecemento de venda queira acoller no programa operacións de venda que, cumprindo as condicións establecidas nestas bases, non teñan a súa orixe nun fabricante adherido, poderá acollerse ás axudas sempre e cando realice pola súa conta o desconto completo do 8%.»
Na páxina 18.033, no artigo 11.1, onde di: «11.1. () Unha vez facturada a operación, as entidades colaboradoras terán que presentar no Igape a solicitude de axuda xunto coa solicitude de cobramento da devandita antes de que transcorra o prazo de catro meses contados a partir da data de autorización da operación polo Igape. ()»; debe dicir: «11.1. () Unha vez facturada a operación, as entidades colaboradoras terán que presentar no Igape a solicitude de axuda xunto coa solicitude de cobramento antes de que transcorra o prazo de catro meses contados a partir da data de autorización da operación polo Igape, e nunca despois da data límite de presentación de solicitudes. ()».
RESOLUCIÓN do 15 de outubro de 2010 pola que se publica o plan de estudos da titulación de grao en Estudos de Galego e Español.
UNIVERSIDADE DE VIGO — III. OUTRAS DISPOSICIÓNS — 12/11/2010

Obtida a verificación do plan de estudos polo Consello de Universidades, logo de informe positivo da Axencia Nacional de Avaliación da Calidade e Acreditación, acordado o carácter oficial do título por acordo do Consello de Ministros do 30 de outubro de 2009 (publicado no BOE do 5 de xaneiro, por resolución da Secretaría de Estado de Universidades do 13 de novembro de 2009), e para efectos de cumprimento do previsto no artigo 35.4º da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial do Estado (BOE) e no Diario Oficial de Galicia (DOG), neste caso, do primeiro inciso do punto 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e
Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo, esta reitoría
RESOLVE:
Publicar o plan de estudos conducente á obtención do título de graduado ou graduada en Estudos de Galego e Español pola Universidade de Vigo, que se recolle no anexo a esta resolución.
Vigo, 15 de outubro de 2010.
Salustiano Mato de la Iglesia
Reitor da Universidade de Vigo
ANEXO
Plan de estudos da titulación de grao en Estudos de Galego
e Español pola Universidade de Vigo
Denominación do título: graduado ou graduada en Estudos de Galego e Español pola Universidade de Vigo.
Rama de coñecemento á que se adscribe o título (Real decreto 1393/2007, do 29 de outubro): Artes e Humanidades.
Código da titulación: V01G160 (Facultade de Filoloxía e Tradución. Campus de Vigo).
Distribución do plan de estudos en créditos ECTS:
Ver referencia pdf "21800D011P017.PDF"
RESOLUCIÓN do 15 de outubro de 2010 pola que se publica o plan de estudos da titulación de grao en Enxeñaría Informática.
UNIVERSIDADE DE VIGO — III. OUTRAS DISPOSICIÓNS — 12/11/2010

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación, acordado o carácter oficial do título por acordo do Consello de Ministros do 30 de outubro de 2009 (publicado no BOE do 5 de xaneiro de 2010, por resolución da Secretaría de Estado de Universidades do 13 de novembro de 2009), e para os efectos de cumprimento do previsto no artigo 35.4º da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial del Estado (BOE) e no Diario Oficial de Galicia (DOG), neste caso, do primeiro inciso do punto 5º.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación
Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010 do 2 de xullo, esta reitoría
RESOLVE:
Publicar o plan de estudos conducente á obtención do título de graduado ou graduada en Enxeñaría Informática pola Universidade de Vigo, que se recolle no anexo a esta resolución.
Vigo, 15 de outubro de 2010.
Salustiano Mato de la Iglesia
Reitor da Universidade de Vigo
ANEXO
Plan de estudos da titulación de grao en Enxeñaría Informática pola Universidade de Vigo
Denominación do título: graduado ou graduada en Enxeñaría Informática pola Universidade de Vigo.
Rama de coñecemento á que se adscribe o título (Real decreto 1393/2007, do 29 de outubro): Enxeñaría e Arquitectura.
Código da titulación: O06G150 (Escola Superior de Enxeñaría Informática. Campues de Ourense).
Distribución do plan de estudos en créditos ECTS:
Ver referencia pdf "21800D011P017.PDF"
Ver referencia pdf "21800D012P020.PDF"
Ver referencia pdf "21800D013P022.PDF"
RESOLUCIÓN do 25 de outubro de 2010 pola que se dá publicidade ás axudas concedidas ao abeiro da Orde do 14 de xuño do 2010, pola que se establecen as bases reguladoras dos programas de fomento do emprego en empresas de economía social e de promoción do cooperativismo.
CONSELLERÍA DE TRABALLO E BENESTAR — III. OUTRAS DISPOSICIÓNS — 16/11/2010

En cumprimento do disposto no artigo 7º.4 da Orde do 14 de xuño de 2010, pola que se establecen as bases reguladoras dos programas de fomento do emprego en empresas de economía social e de promoción do cooperativismo (DOG nº 119, do 24 de xuño), resolvo que se proceda á publicación das subvencións concedidas que se indican no anexo, cun importe total de 2.262.363,20 , con cargo ás aplicacións: 12.03.324A.471.0; 12.03.324A.472.0; 12.03.324A.770.0 dos orzamentos xerais da Comunidade Autónoma de Galicia para o exercicio 2010.
Santiago de Compostela, 25 de outubro de 2010.
Odilo Martiñá Rodríguez
Director xeral de Relacións Laborais
Ver referencia pdf "22000D005P009.PDF"